Bornholm - Pop-Up Shop - McVERDI\nBornholm – Pop-Up Shop\nEvents, McVERDI Pop-Up / Af Cathrine\nPop-Up Shop i Brøddegade, Bornholm\nNu er McVERDI kommet til Bornholm. Ganske vist kun for en kort stund, men hvad gør det, blot man får fingrene i den rette model. Der er nemlig aldrig tale om designmæssige døgnfluer og modefænomener. Det er vaskeægte langtidsholdbarhed – både hvad look og kvalitet angår.\nDerfor vil det sikkert glæde mange i Gudhjem og omegn, at der i Brøddegade 37 fra den 29. juni til og med den 12. august er mulighed for at forkæle sig med alt lige fra McVERDI-toppe over nederdele til bukser, tørklæder, jakker og naturligvis kjoler – både fra indeværende og tidligere kollektioner.\nI tilgift har McVERDI, netop i sommerbutikken i Gudhjem, indledt et fint samarbejde med tøjfirmaet Robe, der ligeledes er kendt for en suveræn enkel stil i de absolut bedste kvaliteter. Foruden de to tøjbrands er interiør firmaet Bungalow også en del af pop up butikken.\n– De tre mærker klæder hinanden rigtig godt.\nBornholm Pop-Up Shop favoritter:\nHjem til Gudhjem\nFor Lotte Honoré er Gudhjem ikke bare en smuk ferieby. Det er her – og endda i Brøddegade – at hun tilbragte meget af sin barndom med moderen keramikeren Lise Honoré, der sidenhen er blevet en kendt og hædret kunstner.\n’Jeg tror ikke, at der findes nogen, der har besøgt Bornholm, som ikke bliver både voldsomt fascineret og en lille smule småforelsket i øens charme. Det er og bliver én af Danmark skønneste perler – solskins-ø eller ej – det er unik natur og autentisk på så mange måder. Når jeg går tur på klipperne, så bliver jeg overmandet af lige dele stor indre glæde og stor ydmyghed over for naturens styrke og skønhed. Det forplanter sig som permanente billeder i mit indre og fungerer herefter ofte som scenografisk inspiration for mine kollektioner. Det var derfor helt oplagt at komme til Bornholm. Det er som at komme lidt hjem til sig selv.’\n– siger Lotte Honoré.\nEt billede fra vores Pop-Up Shop på Bornholm:\nMaterialet med små naturmotiver er fra Japan. Den japanske kvalitet kommer til udtryk i stoffets fine struktur og de mange søde detaljer. Den bløde bomuld er broderet med små naturmotiver – planter, træer og små ugler, der bringer en særlig dybde ind i stoffet og giver materialet et romantisk look.\nKig forbi vores Pop-Up Shop på Bornholm og se alle vores forskellige materialer og styles.\nKjolen – som et vævet minde om det gode liv\nDe fleste kvinder har haft én. En yndlingskjole. Sådan en som år efter år bliver hevet frem af klædeskabet og som med al sin slitage og forvaskethed i virkeligheden kun bliver smukkere og smukkere – og som nærmest bliver til et vævet vidnesbyrd om alle de dejlige oplevelser og fortællinger, den har været med til gennem årene.\nSådan en kjole fortjener alle kvinder. Og det er ud fra den devise, at designer Lotte Honoré fra McVERDI altid arbejder intenst med naturens bedste metervarer som hør, silke og de fineste bomuldsvarianter – og dermed får skabt lige præcis den tidløse nordiske elegance i sine kollektioner der gør, at McVERDIs kjoler meget ofte netop bliver til yndlingskjoler.\nDet er store ord, men det er ikke desto mindre dét mange af McVERDIs trofaste kunder fra tid til anden skriver og fortæller om – eller kigger forbi og bedyrer – til stor glæde og inspiration for hele designteamet.\nBesøg vores McVERDI Pop-Up Shop på Bornholm og se vores udvalg af kjoler, måske du finder din nye yndlingskole til de lune sommerdage.\nVores Pop-Up shop Bornholm har følgende adresse: Brøddegade 37, Gudhjem, Bornholm. Tel. +45 22 65 45 40 Mail: [email protected]\nFølg med på Instagram: #mcverdipåtur #mcverdi #mverdibornholm\n– Charlotte Hauge & Cathrine/McVERDI


Nymarkskolen Valgfag for 8. og 9. klasse i skoleåret 2013/14 - PDF\nDownload "Nymarkskolen Valgfag for 8. og 9. klasse i skoleåret 2013/14"\n1 Nymarkskolen Valgfag for 8. og 9. klasse i skoleåret 2013/14 Nymarkskolen Østre Allé Slagelse Tlf og Skoleleder René Nielsen Viceskoleleder Gitte Kjærsgaard Afdelingsleder Tina Ellekjær Skolesekretærer Hanne Mølledal Christina Larsen\n3 Denne folder indeholder de muligheder, der er for valgfag på Nymarkskolen i det kommende skoleår. I skoleåret 2013/2014 gælder for 8. årgang og 9. årgang, at de skal vælge mindst et tilbuds- eller valgfag. Valget er for et år ad gangen, og det er ikke muligt at vælge fra eller om i løbet af skoleåret. Tilbudsfag er tysk og fransk, der begge er valgt i 7. klasse. I fagene undervises 3 timer om ugen på 7. klassetrin og 4 timer om ugen til klassetrin. Vær opmærksom på, at valg af tilbudsfag har betydning for din fremtidige skolegang og uddannelse. at efter 9. klasse kan eleven aflægge folkeskolens afgangsprøve (FSA), såfremt han/hun har fulgt undervisningen i faget som tilbudsfag i klasse. Altså i alt 3 år uden afbrydelse. at for at kunne søge optagelse i en gymnasial uddannelse: STX, HHX eller HTX kræves, at eleven har modtaget undervisning i tysk eller i fransk i klasse uden afbrydelse, samt har aflagt FSA i faget. Valgfagene er hver for sig beskrevet her i folderen. Beskrivelserne indeholder formål og indhold, om der er mulighed for at aflægge prøve osv. Når der vælges, er det godt at overveje: Interesser er der et fag, der passer til dine interesser Engagement vil du deltage engageret Fritid valgfagene ligger ofte om eftermiddagen mellem og Hjemmearbejde har du tid til også at få ordnet dit hjemmearbejde Husk - valget er bindende for hele året.\n4 HJEMKUNDSKAB - Valgfag med prøvemulighed - Vil du vide mere, så tal med lærerne Bodil Knudsen (BK) og John Thers (JT) Formålet med faget er at gøre dig i stand til at tage ansvar for den virksomhed, der finder sted i hjemmet og gøre dig bevidst om sundhed, livskvalitet og miljø. I hjemkundskab som valgfag bygges der videre på det, du har lært i den obligatoriske undervisning. Du vil dog få større indflydelse på planlægning både hvad angår samarbejdsformer og valg af emner. Vi arbejder videre med de almindelige teknikker i madlavning og bagning og gennem øvelse, opnår du en oplevelse af, at det ikke er svært at lave god og sund mad. Vi arbejder med hygiejne og principper for opbevaring af mad. Vi prøver at vurdere kvaliteten af fødevarer set i forhold til pris og forarbejdning. Som eksempler på emner, vi kan/skal arbejde med, kan nævnes: ernæringsrigtig kost til alle dagens måltider mad fra fremmede lande mad fra gamle dage mad til særlige lejligheder, højtider, fødselsdage m.m. ændring af opskrifter f.eks. fedtprocent og krydderier frugt og grøntsager, produktion og sæson spisning som socialt samlingspunkt forholdet mellem pris og kvalitet økologisk fødevareproduktion Efter 9. klasse kan du aflægge folkeskolens afgangsprøve i hjemkundskab, hvis du har fulgt undervisningen i 2 hele skoleår. Det er en praktisk prøve, hvor du har to timer til at udføre en opgave, du allerede har planlagt nogle dage i forvejen.\n5 VALGIDRÆT - Valgfag uden prøvemulighed Vil du vide mere, så tal med Flemming Olin (FO) Formålet med dette valgfag er, at du kan få rørt dig og blive præsenteret for forskellige muligheder inden for motion og sport. Valgfag i idræt er for dig, som kan lide at være i bevægelse. Du vil komme til at prøve flere forskellige idrætsgrene, som du ikke har mulighed for at prøve i den almindelige idrætsundervisning. Timerne vil være en vekselvirkning mellem ture ud af huset, besøg af gæsteinstruktører, og timer på skolen. Forudsætningen er, at du er interesseret, deltager aktivt i timerne og har lyst til at prøve forskellige former for idræt. Du skal altså ikke være specielt god til en sport for at være med, og det er heller ikke nødvendigt, at du dyrker idræt i din fritid. Undervisningens indhold vil blive tilpasset deltagernes forudsætninger. Der er mødepligt til alle timer, og du skal være indstillet på, at timerne ligger sidst på dagen.\n6 LEKTIETJEK - Valgfag uden prøvemulighed Vil du vide mere, så tal med Gitte Kjærsgaard (GK) på kontoret Lektietjek er faget: Hvor du kan give dig selv muligheden for at lære mere Hvor du har en mulighed for en gang om ugen at få hjælp til hjemmeopgaver Hvor du kan få ordnet større opgaver, så du har mere fritid de øvrige dage Hvor du også kan have det lidt hyggeligt samtidig Lektietjek kan evt. kombineres med, at du periodevis hjælper yngre elever i lektiecenteret. Du vil i givet fald kunne få en udtalelse fra skolen, som du kan anvende i dit videre uddannelsesforløb.


Skovsneppe - Netnatur\nDet er ikke uden grund, at skovsneppen altid ligger øverst på vildtparaden\nTroldfuglen, som den også kaldes, kan med sin zig-zag flugt være vanskelig at få på tasken.\nSkovsneppen er en vadefugl, men den er mere knyttet til fugtige skovområder end til lavvandede områder, som de fleste andre vadefugle er. Fjerdragten er i forskellige brune nuancer, så den er godt camoufleret i skovbunden. Den kan forveksles med dobbeltbekkasin, men skovsneppen er større og mere buttet, og så har den tværgående striber på hovedet.\nSom mange andre vadefugle har den langt næb, men dens ben er relativt korte i forhold til mange af de andre arters.\nSkovsneppen er lidt mindre end en due, og har et vingefang på mellem 55 og 65 cm, og længden er ca. 34 cm, hvor næbbet udgør 7-8 cm.\nSkovsneppen findes i et bredt bælte fra De Britiske Øer i vest til Asien i øst. Den største Europæiske bestand findes i Skandinavien, hvor den optræder både som ynglefugl og trækfugl. Den del af de danske fugle som trækker væk i efteråret, flyver enten vest på til de Britiske øer eller syd på til f.eks. Frankrig. Desuden besøges Danmark af snepper fra Rusland og Skandinavien i vinterhalvåret.\nDe største ynglebestande herhjemme findes i Østdanmark, hvilket hænger sammen med, at sneppen foretrækker løvskov. Til gengæld kan der i milde vintre opholde sig mange trækfugle i Vestjylland.\nSkovsnepper foretrækker løvskov, hvor der findes fugtige områder. Den vigtigste føde er regnorme, som den finder vider at stikke sit næb i jorden, men den tager også andre smådyr. Hvis jorden fryser til om vinteren, kan den gå over til at spise planteføde.


Deal or no deal | VISITOR | HORESTA\nVISITOR har sat to restauratører stævne til en snak om fordele og ulemper ved at udbyde sit produkt på tilbud.\nARTIKEL16-04 - 2020\nMød Thomas Gaarde, der er indehaver af blandt andet Krogs Fiskerestaurant samt Bo Jakobsen, der driver spisestedet Restaurationen i Møntergade på 29. år.\n”Nyd en eksklusiv tre-retters menu til kun 199 DKK.” Det er efterhånden meget let at finde tilbud på restaurantmiddage gennem deals og Dining Week. I en tid hvor konkurrencen er hård, samarbejder mange restauranter med eksterne partnere om tilbud på måltider mod så at få markedsføring og penge upfront. Men er det lykken at kunne melde udsolgt - til spotpris?\nVi har sat to restauratører til at diskutere tendensen. Thomas Gaarde, der har valgt at deltage i Dining Week, og Bo Jakobsen, der har meldt sig ud.\nThomas: Alt hvad der hedder deals, rører vi ikke ved. Dining Week er en madfestival, og det har vi valgt at tage del i.\nBo: Da Dining Week var et nyt fænomen tog vi også del i det og kørte 1200 igennem på seks dage.\nThomas: Vi tager fortsat del i festivalen, men vi tilrettelægger menuen efter Dining Week. Der er altså ingen jomfruhummer eller trøfler.\nBo: Men du kan jo ikke give rabat og samtidig vinde.\nThomas: Vi havde lige overtaget Krogs, og det var en god måde at få en masse mennesker til at opleve restauranten. Og den succes oplever vi stadig. Det er et udmærket vindue for at lade gæster prøve menuen, og vi gør vores bedste for at give dem en god oplevelse.\nBo: Folk tror ikke længere på, at prisen er prisen. Jeg tjener penge på de yderste 15 procent. Giver jeg 20 procent i rabat, lukker lortet. Det er selvmord. Jeg siger pænt Nej tak.\nThomas Gaarde, indehaver af bl.a. Kroghs Fiskerestaurant. Foto: Büro Jantzen\nThomas: Der er faktisk noget i værtskabet, der knækker her. Som tjener er man jo gerne ærekær overfor det sted, man arbejder. Og der kommer til at mangle lidt stolthed i mødet mellem gæst og tjener, når der ikke bliver betalt, hvad måltidet egentlig koster. Pris og kvalitet hænger sammen.\nBo: Hvis man først lærer kunderne, at måltidet koster mindre, vil de aldrig betale mere. Det handler jo også om, at flere gæster giver slitage. Vi endte med følelsen af, at det kan krafteddermane ikke betale sig. Vi løber os selv ihjel. Og så er de der Dining Week-gæster ovenikøbet pissesure. De er rabatryttere, og så stod vi af. Nu har vi lavet vores egen Dining Week menu til 350 kroner.\nThomas: Det er en god idé!\nBo: Ja, og det er primært mine stamgæster, der kommer. De får ikke sorte trøfler, men alt er sgu lavet inhouse, og brødet er hjemmebagt.\nThomas: Jeg skal nok lade være med at stjæle det.\nBo: Stjæl løs for helvede! Nu er der pludselig fordele i det. Jeg omsatte for 400.000 på en uge. I min lille bolcheforretning, er det da mange penge. Så er der til momsen! Men nu har jeg også været i gang i 29 år, så jeg har jo knoklet for at bygge et stærkt netværk op.\nThomas: Det netværk har vi simpelthen ikke endnu, så derfor fortsætter vi med Dining Week.\nBo: Jeg er enig. Enten kører man tilbud den uge eller også holder man lukket.\nThomas: For mange restauratører tager de her deals bare overhånd. Det bliver et lidt for nemt valg på den korte bane. Du står med lønninger og en stor fiskeregning, og så kommer der én fra Downtown eller Sweetdeal, som garanterer at sælge 1000 måltider, og du får pengene upfront. Det er måske lige de 75.000 kroner, de står og mangler. Men det er som at pisse i bukserne.\nBo: Og på den lange bane klør det altså.\nThomas: Du devaluerer branchen, og du pisser på dine kollegaer. Jeg kunne godt tænke mig, at man som samlet branche lavede et boy-cut på de her tilbudsmiddage.\nBo: Mange i denne her branche er simpelthen for dårlige købmænd. To plus to er sgu ikke seks. De forstår simpelthen ikke regnestykket.\nThomas: De tror, at det kan lade sig gøre på den halve tid at fylde restauranten, men de glemmer det hårde arbejde. At man skal være vedholdende. Man kan jo også diskutere prisernes gennemsigtighed: På flere kæder får du tre retter for 200 kroner. Men det er kun, hvis du vælger den billige forret. Vil du have et lækkert stykke kød, er det lige 75 kroner i tillæg. Du får lokket gæsten ind med en forventning om, at det her er et godt tilbud, men vil de have kvalitet, ender de med at betale det samme som alle de steder, der ikke lokker med en billig menu.\nBo: Min pris er fornuftig. Jeg har ansatte, og jeg har et forpulet ansvar for, at de får løn hver måned. Jeg har hørt gæster sige, at “Det virker som Dining Week, det her.” Og til det kan jeg kun svare: Det kan du tro, det er!\nThomas: Det fede er jo, når gæsterne efter en god aften med torsk, makrel og mørksej på tilbud siger, at det var godtnok lækkert. Vi glæder os til at komme igen. Til næste år. Nej! Kom da igen i næste uge.\nBo Jakobsen, driver spisestedet Restaurationen i Møntergade. Foto: Büro Jantzen\nULEMPER VED TILBUD\nDu devaluerer dit produkt\nGæsten vil have en forventning om tilbud næste gang\nRestauranten oplever hurtigere slitage\nFORDELE VED TILBUD\nDu får markedsført din restaurant\nDu får penge upfront\nDu kan matche menu til pris\nSådan gør man op med\nStå sammen som branche\nSkab gerne tilbudsperioder - men til en realistisk pris\nVær stolt over produktet og fortæl om kvaliteten\nKilder: Bo Jakobsen og Thomas Gaarde\nVISITOR 06 2020\nHerunder har vi samlet de artikler fra VISITOR 06 2020, der blev bragt online.\nPolitisk slagsmål på Københavns Rådhus kan få store konsekvenser for byens serveringssteder\nEt politisk slagsmål i Københavns Borgerrepræsentation kan få afgørende betydning for byens serveringssteder, der i sommer fik særtilladelse til at lave ekstra udeservering flere steder i byen. Men det er ikke sikkert, at den samme tilladelse bliver givet, når genåbningen og foråret igen sætter gang i de københavnske cafeer og restauranter, skriver Berlingske. Thomas Gaarde, der ejer Krogs Fiskerestaurant på Gammel Strand, vil det få alvorlige konsekvenser, hvis ikke aftalen genindføres. 18 feb 2021\n”Den nuværende nedlukning tegner desværre til at blive en langtrukken affære. For at sikre jer den allerbedste spiseoplevelse til Dining Week 2021 har vi derfor, i samarbejde med restauranterne, besluttet at flytte årets festival frem til lysere og lunere dage.” 22 jan 2021


Kan du huske…? Om søde barndomsminder | Mor med mere Kan du huske…? Om søde barndomsminder – Mor med mere\nForleden havde W legegruppen med hjemme på besøg og sådan en håndfuld kid\nKan du huske…? Om søde barndomsminder\nÅh ja, de kære barndomsminder!\nKender I ikke det der med, at en duft, stemme, smag, bog, tv-serie eller noget helt andet kan sende en fluks tilbage til barndommen og de fantastiske minder?\nSådan har jeg det ihvertfald og jeg ville sådan ønske at jeg kunne sætte ord på, så jeg kunne forklare den boblende glæde af minder jeg straks mærker indeni – men ja, man skulle nok have været der… 😉\nIndimellem får jeg helt lyst til at lukke alt andet ude og grave videre ned i mindet så det kan blive vækket endnu stærkere til live, men det lykkes bare aldrig rigtigt. Det er nok sådan det er med minder, men de er gode at have!\nDe mange gode minder, jeg nærmest dagligt støder ind i, især efter jeg selv er blevet mor, gør, at jeg ofte tænker over, hvad mon mine drenge tager med sig fra barndommen. Og jeg forsøger så godt jeg kan at skabe oplevelser, også de små og de hverdagsagtige, der er værd at tage med i minderygsækken.\nPå Ramasjang er S og jeg ret optagede af Peter Kanin for tiden, det synes vi er en ret sød serie, og det er netop en af dem, der vækker minder fra min egen barndom.\nNår jeg var på ferie hos min farmor legede vi f.eks. altid teselskab ligesom de gør i Peter Kanin og øvede os I at drikke af tekopper, som fine damer, med struttende lillefingre 😉\nMon du også kan huske Peter Kanin fra din egen barndom?\nSelvom han er ved at være en gammel kanin kan han stadig noget. Fortælle gode, små, fine historier og formidle det der ‘hygge’.\nI torsdags holdt S fri sammen med L og jeg og midt i amning og nattøjs-tvkiggeri poppede der et afsnit af Peter Kanin frem på skærmen. Det inspirerede S til at dække op til skovtur på stuegulvet med min mormors gamle dukkestel (åh ja, de kære barndomsminder) og om eftermiddagen lavede han små ostemadder, miniaturekager m.m. til os og så blev der hygget igennem! Så nu er de barndomsminder ihvertfald givet videre 😉\nDer blev serveret te og mundgodt for alle gæsterne på tæppet og fortalt små røverhistorier og grinet. Utroligt hvad sådan nogle bamser kan indbyde til af rolleleg og sjov – i mine ‘voksenøjne’ så sidder de jo bare dér, men for S er de små levende dyr, ja vel nærmest mennesker.\nHan er virkelig god til at bruge sin fantasi, det er skønt at være en del af!\nBagefter fik jeg tæv i Peter Kanins version af ‘Sorteper’, der er en spand med klamme orme. Sjovt hvad sådan en spil kort kan sætte i gang. Vi har spillet kort flere gange om dagen de sidste par uger. Så snakker vi lidt om figurerne undervejs og øver os i deres navne. Og ja, så øver vi os også i vores pokerfjæs, for hvordan er det liiiige man skjuler, at man har trukket ‘Sorteper’? 🙂\nHvis du har lyst til at få lidt nostalgi indenfor døren kan I se Peter Kanin på Ramasjang eller købe nogen af de fine bamser, et legehus eller kortspillet her hos Jollyroom\nBarndomsminder Familieliv Hos os hygge Jeg anbefaler Minder Sigurd Sponsoreret\nJul og barndomsminder for alle pengene\nForleden havde W legegruppen med hjemme på besøg og sådan en håndfuld kiddos er altså virkelig sultne når de kommer lige fra skole skal jeg …


Arbejderklassen fastholder brexit og straffer Labour | Arbejderen\nEfter det britiske valg\nDet socialdemokratiske Labour har lidt sit største nederlag siden 1935 ved torsdagens parlamentsvalg i Storbritannien. Arbejderklassen, der stemte brexit i 2016, har svigtet partiet på grund af dets aktuelle EU-politik.\nLabour og dets formand Jeremy Corbyn tabte arbejderklassens stemmer, viser valgtallene.\nLabour-partiets tvetydige EU-politik fik i går massive vælgerskarer i Storbritanniens industribælter i det nordlige England til at blive hjemme eller stemme på de Konservative.\nBoris Johnsons Konservative Parti overtog flere valgkredse, som ellers har været klare Labour-højborge, siden arbejderbevægelsen startede, rapporterer BBC.\nI en form for fortvivlelse ønskede vælgerne at få brexit igennem en gang for alle. De havde fået nok af, hvad der foregik.\nJohn McDonell, Labour\nIfølge BBC har Labour tabt 29 mandater i industribæltet i det nordlige England, der strækker sig fra det nordlige Wales til Northumberland i nordøst, og Labour har måttet overgive 29 valgkredse til de Konservative her.\nValgkredsene i arbejderområderne stemte massivt brexit i 2016.\nVælgere fastholdt brexit\nResultatet tyder altså på, at arbejderne valgte brexit fremfor Labour. De mente, at der er større chance for, at Storbritannien virkelig forlader EU under en konservativ regering. Premierminister Boris Johnsons parti fik – med 649 ud af 650 valgkredse optalt – i alt 364 mandater i Underhuset. Det er 46 flere end ved valget i 2017.\nBoris Johnson fortsætter altså de næste fem år som premierminister.\nLabours nederlag betyder, at det socialdemokratiske parti blot får 203 mandater i Underhuset – 59 færre end i 2017.\nDet er Labours værste valg siden 1935. Labours partileder Jeremy Corbyn meddelte i går, at han går af "inden næste valg".\nSelvransagelse i Labour?\nIfølge det britiske dagblad Morning Star, der ligger politisk tæt på det britiske kommunistparti CPB, er vreden mod EU og Labours konkrete EU-politik skyld i nederlaget.\nAvisen skriver, at det var skæbnesvangert, at Labours ledelse før og under valgkampen propaganderede for en anden folkeafstemning om EU-medlemskab. Det ramte partiet som en "boomerang" og gav bagslag, skriver avisen.\nAlligevel opfordrede avisen til at stemme på Labour på forsiden i går. Avisen ønsker ikke at afbryde båndene til arbejderbevægelsen, har Morning Stars redaktør Ben Chacko tidligere udtalt til Arbejderen.\nMorning Star skriver i dagens onlineudgave, at der er stor selvransagelse i Labour efter valgresultatet. Labours skyggeindenrigsminister John McDonnell erkender, at valget var et "brexit-valg".\n– I en form for fortvivlelse ønskede vælgerne at få brexit igennem en gang for alle. De havde fået nok af det, der er foregået, siger han ifølge Morning Star.\nHan tilføjer dog, at Labour er "intakt" og vil vippe de Konservative af pinden ved næste valg.\nVendte ryggen til Labour\nNetop Labour var blandt de kræfter i Underhuset, der har kæmpet mest indædt mod brexit. Partiet opfordrede i 2016 til at blive i EU.\nJeremy Corbyn har op til valget lovet at genforhandle Boris Johnsons brexitaftale med EU og afholde en ny folkeafstemning om brexit i et forsøg på at appellere til de vælgere, der stadig ønsker at blive i EU.\nMen vælgerne har vendt Labour ryggen, selv om partiet førte valgkamp på det mest radikale, venstreorienterede program i årevis. Partiet krævede blandt andet nationalisering af jernbanen, elnettet, vandforsyningen og posten.\n>>LÆS OGSÅ: Britisk Labour fremlægger valgmanifest\nDet er i øvrigt skridt, som EU aldrig ville tillade, bemærker Doug Nicholls, formand for den britiske organisation Fagforeningsfolk imod EU (TUAEU) i en kommentar på Facebook. Alligevel har Labours ledelse holdt fast i EU. Og det har kostet dem dyrt ved valget i går, skriver han.\nI en mail til Arbejderen skriver Doug Nicholls, at "det tavse flertal fra folkeafstemningen i 2016 tog hævn ved dette valg" og "fastholdt principperne om national selvstændighed".\n"Desværre forstod Labours ledelse ikke budskabet", skriver han.\nHan tilføjer, at politikere i Underhuset og Overhuset i over tre år har forsøgt at undergrave eller ignorere resultatet af folkeafstemningen om brexit.\nDoug Nicholls beklager, at Labours ledelse "i stedet valgte at gå sammen med mindretallet i Storbritannien og kapitalen i EU".\n"Partiet antog "fejlagtigt", at spørgsmålet om at blive i EU var et relevant ønske, også ved valget i går. Men de undervurderede vores intelligens", skriver han.\nDe Konservative havde brexit-plan\nDanske Susanna Dyre-Greensite, formand for Folkebevægelsen mod EU, vil ikke blande sig i britisk partipolitik, men er alligevel skuffet over Labours EU-politik.\n– Vi har noteret os, at kun de Konservative havde en klar plan for, hvordan brexit skulle gennemføres. Vi er dybt skuffede over Labour, siger hun.\nHun tilføjer, at det "nærmeste vi så" på en plan fra Labour var, at Jeremy Corbyn ville binde Storbritannien til EU's toldunion og derefter udskrive endnu en folkeafstemning.\n– Det vil sige en langt tættere tilknytning til EU, end Norge har – eksempelvis ville Storbritannien skulle acceptere alle EU's handelsaftaler uden den mindste indflydelse. Det er virkelig at se stort på resultatet af en folkeafstemning, vurderer Susanna Dyre-Greensite.\nDet britiske valg betyder desuden, at Liberaldemokraterne, der er imod brexit, mister et mandat og får 11 mandater i Underhuset. Partiets formand Jo Swinson er gået af som leder, efter at hun mistede sit mandat i Dunbartonshire East-valgkredsen. Her tabte hun til det skotske selvstændighedsparti SNP, der i øvrigt er stormet frem med 13 mandater til 48 medlemmer af Underhuset.\nBrexit Party fik kun to procent af stemmerne og ingen mandater, selv om partiet kun stillede op i Labours højborge.\n13. dec. 2019 - 11:18 16. dec. 2019 - 12:54\nDet britiske valg 2019\n12. december 2019 var der parlamentsvalg i 660 valgkredse.\nDet Konservative Parti fik 365 mandater (+46)\nLabour fik 203 mandater (-59).\nLiberaldemokraterne (Lib Dems) fik 11 mandater (-1).\nDet skotske selvstændighedsparti SNP fik 48 mandater (+13).\nDe Grønne: fire mandater (+0).\nSinn Fein (Nordirland): syv mandater (+0).\nPlaid Cymru (Wales): fire mandater ((+0)\nDUP (Nordirland): otte mandater (-2)\nBrexit Party: To procent af stemmerne og ingen mandater.\nStemmeprocenten lå på 67,2 procent (-1.5 procentpoint i forhold til 2017)


Studentermedhjælper til udvikling og styring af It-portefølje indenfor sundhedsteknologi - Magisterjob\nStudentermedhjælper til udvikling og styring af It-portefølje indenfor sundhedsteknologi\nSektionen for Porteføljestyring i Region Hovedstadens Center for It, Medico og Telefoni (CIMT) søger en engageret studentermedhjælper. Du vil sammen med dine fremtidige kolleger være med til at styrke porteføljestyringsarbejdet i CIMT i forhold til hospitaler, virksomheder og øvrige centre i regionen.\nPorteføljestyring understøtter tilvejebringelse af It-infrastruktur og It-løsninger til hospitaler, virksomheder og centre i Region Hovedstaden og har derfor en stor og kompleks projektportefølje, som består af egne projekter og projekter, som gennemføres i samarbejde med øvrige regioner.\nSektionen har en central placering i organisationen, hvor vi følger og kvalificerer styringsdokumenterne i projekterne lige fra de registreres som projekt-idé til de er endeligt afsluttet samt den efterfølgende gevinstrealisering. Derfor arbejder vi også tæt sammen med de forskellige fagsektioner på tværs af CIMT, projektledere og den overordnede ledelse for at sikre styrings- og beslutningsgrundlag af høj kvalitet. Herudover arbejder vi tæt sammen med Region Sjælland, om udviklingsaktiviteter vedr. Sundhedsplatformen og med de øvrige regioner i forhold til fællesregionale projekter.\nVi søger en studentermedhjælper ca. 15-20 timer om ugen til at varetage en række opgaver i relation til styring af porteføljen og være med til at sikre, at ledelsen har et retvisende billede af den samlede portefølje og et solidt beslutningsgrundlag. Du vil derfor få en bred kontaktflade med samarbejdspartnere både internt i CIMT og på tværs af regioner.\nDine opgaver vil være alsidige og præget af den generelle drift af porteføljen, og du vil få ansvaret for at vedligeholde data i vores It-værktøj (ServiceNow). I samarbejde med resten af sektionen får du ansvaret for følgende opgaver:\nfølge op på ledelsesbeslutninger vedrørende projekter i porteføljen\nudarbejdelse af sagsmateriale til diverse beslutningsfora\npipelinestyring, herunder prioritering af projekter\nporteføljerapportering med økonomi, ressourcer, projektfremdrift mv. til diverse beslutningsorganer.\nVi forestiller os, at du har ca. to år eller mere tilbage af dit studie på bachelor- eller kandidatniveau, gerne med projektledelse som fag.\nhar flair for håndtering af større datamængder og viderebehandling heraf\nhar kendskab til eller lyst til at sætte sig ind i brugen af ServiceNow og Power IB, som vi bruger til systemunderstøttelse af porteføljestyringen\nkan orientere dig i en stor kompleks politisk organisation\ner udadvendt og kan kommunikere let forståeligt i dagligdagens berøring med organisationens chefer og medarbejdere\narbejder struktureret, er servicemindet og kan bevare overblikket samt højt humør også i pressede situationer\ner analytisk stærk, ansvarsbevidst og en god formidler\nSektion for Porteføljestyring tilbyder et spændende job med store faglige udfordringer og med rig mulighed for at påvirke opgaveløsningen. Sektionen består pt. af 10 medarbejdere som sidder samlet. Der er gode muligheder for løbende sparring og erfaringsudveksling. Selvom vi har en travl hverdag med mange bolde i luften, har vi plads til faglige ambitioner og højt til loftet. Vi har et stort fokus på, at der også skal være plads til studie og lægger vægt på en uformel omgangstone.\nCIMT er, med cirka 900 ansatte, Danmarks største offentlige center for Sundhedsteknologi og løser en kerneopgave i velfærdssamfundet. Vi driver, supporterer og udvikler It, medico-udstyr og telefoni på Region Hovedstadens hospitaler og servicerer i alt ca. 40.000 ansatte.\nVil du vide mere om stillingen, er du velkommen til at kontakte porteføljekonsulent Mia Mortensen på telefon 23 48 64 72 eller mail: mia.mortensen.02@regionh.dk.\nAnsættelsen ophører senest med udgangen af den måned, hvori du tager din eksamen.\nDu ansættes i en stilling på 15 20 timer pr. uge med stor fleksibilitet i forhold til dit studie.\nAnsættelsen er snarest muligt.\nArbejdsstedet er Center It, Medico og Telefoni, Lyngbyvejen 28, 2100 København Ø, tæt på metro og Ryparken station.\nSend din ansøgning, CV samt uddannelsesbeviser senest den 11. november 2019.\nAnsættelsessamtaler forventes at blive i ugerne 46 og 47.


Hvordan at fortælle forskellen mellem mandlige & kvindelige knopper på Squash - Angelispress.com\nKarakteristik af fyrretræer\nRetning af vand afløb\nHvordan man undgår en Låsesmed fidus\nHvordan at slippe af med lugten af gulv lak\nSquash har både mandlige og kvindelige bud eller blomst på den samme plante. Den kvindelige blomsten producerer frugt når bestøvet; den mandlige blomst giver pollen til dette formål. Normalt udføres bestøvning af insekter, især bier, hvis befolkning faldende. Især i byområder, for at sikre din squash anlægget producerer grøntsager, bestøve dem i hånden. For at gøre dette, skal du først identificere som de kvindelige blomster og som er den mandlige blomster.\nInspicere blomster på din squash plante.\n•Der er to måder at identificere den mandlige og kvindelige blomst. For det første kig på blomster eller knopper på lange lige stilke. Når de er åbne, bør du se en støvdrager inde, dækket med pollen. Den lange stilk og enkelt, pollen-dækket støvdrager identificerer disse som den mandlige blomster.\n•Next, kig på blomster eller knopper tættere på anlægget, som bør være af kortere stængler og har en bule eller squash formet pære i bunden af dem. Disse er de kvindelige knopper og når åbner dem, vil du se en multi dobbeltskaft stigmatisering inde.\n•For at bestøve, dækker den kvindelige stigmatisering med pollen fra den mandlige blomst. Du kan gøre dette ved hjælp af en bøde-strittede pensel eller bomuld bud at indsamle pollen og overføre det. Eller du blot kan vælge mandlige blomsten og, folde kronblade tilbage, gnid pollen direkte fra støvdrager på den kvindelige stigmatisering.\nEn mandlige blomst har normalt nok pollen til at bestøve mellem tre og fem kvindelige blomster.\nBruge insekticider, kun hvis det er absolut nødvendigt. Hvis du skal bruge dem i den sene eftermiddag--er dette tidspunktet på dagen, når de vil være mindst skadelige for bier, som er ansvarlige for væsentlige bestøvning på verdensplan, og hvis tal svindende.


CityCallCenter ApS | Amino Bizz\nKontakt information for CityCallCenter ApS\nFirmaprofil Sidst opdateret 28/10-11\nVi mener selv at vi har en af Danmarks sjoveste og bedste arebjdspladser. Der sker hele tiden noget, der gør at vi hygger os - og generelt bliver der grinet meget indenfor vores 4 vægge.\nDet gør at vi yder helhjertet og kompetent service, uanset om vi taler telefonpasning, kontorleje, mødelokaleleje, AdresseService, VærtindeService, SekretærService, E-mail og chathåndtering eller andet.\nEt af vores yndlingsudtryk er "Intelligent Ulydighed". Det betyder at vi godt kan finde på at bryde regler og aftaler, hvis det kræves i situationen. Eller med andre ord, at det er mennesker med empati og ikke maskiner, der er vores super ansatte.\nVores kunder er de bedste i verden - og de fleste af dem ved det også godt.\nIsær dem der af og til kigger forbi til en kop kaffe, for at være dommer i kagekonkurrencen under "International Call Center Uge" eller blot for at overbringe en julestemningshilsen, er meget populære. :-)\nVil du se eller høre mere, så kontakt os endelig.\nOg vil du prøve vores telefonpasning for at se om det er rigtigt, så tjek vores hjemmeside for 2 ugers gratis service.\nCVR-nummer:26855705Virksomhed startet:feb 12, 2002 Antal ansatte:21 - 50\nVi svarer med dit firmanavn og tager imod besked.\nBeskedService er den perfekte løsning for det mindre firma, der svarer telefonerne så vidt muligt, men som nogle gange godt kunne have behov for en e...\nFå din egen reception til en brøkdel af prisen. Alle opkald bliver besvaret med dit firmanavn og opkaldene stillet videre til din telefon, mobiltelefon eller hvor du måtte ønske, mens du får en præsen...\nKøbenhavns 3 flotteste mødelokaler. Nær Østerport og Kgs. Nytorv.\nLokalerne kan bookes online og priserne inkluderer kaffe/the og postevand på kande.\nPriser fra 285 kr. for den første time i det min...\nFå et professionelt kontor til næsten ingen penge. Virtuelt kontor giver dig den flotteste repræsentation du kan forestille dig. Dine kunder vil tro at det er en verdensvirksomhed af format, de har ko...\n(dit firmanavn), Hammerensgade 1, 1267 København K?\nVil du have det til at stå på dit website og visitkort, er det AdresseService du skal kigge nærmere på.\nPris: 713,- kr./måned (305,- kr. hvis de...\nKøbenhavn K 1267


Hest til salg: Elvira Wonder (208333DW0505742) - Ifolet Milan RDH-hoppe m pragtfuldt føl v siden - Heste-Nettet.dk\nFeminin, storrammet og karismatisk RDH hoppe efter billedeskønne Milan og bronzemedaljehoppe.\nSom føl opnåede hun fløj og ærespræmie med super flotte karakterer og blev af dommerene præsenteret som fremtidens dressurmodel!\nSom 4 årig tilredet og fremstillet til kåring ved Hans Jørgen Hoeck hvor hun aflagde rideprøve blev kåret som RDH. Herefter uddannet af berider og arbejdet med i 4,5 mdr. frem til januar 2009. Fra maj 2009 redet seriøst af utrolig dygtig og ansvarlig dressurrytter med blik for hestens sensitivitet. Mestrede alle M øvelser og vinder placeret i LA klasser.\nElvira er ud af en stamme med talrige elitepræstations dyr, herunder flere A og B-heste i dressur. Mor er bl.a søster til den kårede hingst Gefion, der siden blev solgt til England. MM guldmedalje for afkomstfremstilling. MMM sølvmedalje for afkomstremstiling og ligeledes hingstemoder.\nElvira har to brødre der har været udtaget ved forbesigtelse mhb på hingstkåring i Herning.\nIfolet i 1. forsøg v Don Romantic sommeren 2012 og igen i 1. forsøg v Helgstrands El Capone i sommeren 2016, hvorefter hun har nydt livet som følhoppe. Hun er en vidunderlig omsorgsfuld moderhoppe og foler helt ukompleks.\nDenne sæson ifolet ved den utrolig velgående og yderst charmerende Quarter Hit fra Helgstrand Dressage.\nElvira er nem at læsse og står stille i trailer under kørsel, meget kærlig og social hest der vrinsker dig imøde og knytter sig stærkt til en. Elsker at blive nusset/striglet/ klargjort/ få massage.\nUdbydes kun tilsalg til rette køber grundet særlige omstændigheder mhb. på et dejligt liv som avlshoppe med hendes utrolig smukke og yderst typefulde hingsteføl ved siden efter El Capone fra Helgstrand Dressage!\nSåledes får du 3 i en pris til kun kr 90.000 i et hurtigt salg.\nIndgår gerne i bytte m A-pony i Dressur.\n[Salg] Ifolet Milan RDH-hoppe m pragtfuldt føl v siden\nIndeholdt i prisen er der betalt for bedækning v Quarter Hit.\nM: Scarlet Wonder\nMF: World Record XX\nSenest rettet 02 november 2017 kl. 17:31, og har været vist 17929 gange.\n© Copyright 1997 - 2022 heste-nettet.dk Siden tog 0.0905 (0.0818) sekunder at lave.


Hvis du ligger inde med en sund og rask krop, er der naturligvis ikke de store grunde til at få foretaget en røntgenundersøgelse. Dog kan røntgen være et brugbart værktøj, hvis du har smerter eller på anden måde oplever fysiske ubehageligheder. Ved hjælp af røntgen er det nemlig lettere at blive klogere på, hvad der sker inde i kroppen.\nRøntgenundersøgelse med kort ventetid\nHvis du er nervøs for, at ikke alt er, som det skal være, er det klart, at du gerne vil have undersøgt problemet på kort tid. Det er naturligvis anbefalelsesværdigt at opsøge egen læge, men oplever du ikke at blive taget alvorligt her, kan det være en god idé selv at få foretaget en røntgenundersøgelse.\nDet smarte ved en røntgenundersøgelse på en røntgenklinik er, at du ikke behøver at vente længe, før du får lov til at komme til. Det vil sige, at du på denne måde ofte kan få hurtigere svar, end hvis du benytter andre metoder. Således kan du hurtigt få svar på, om der er grund til bekymring eller ej.\nFå foretaget din røntgenundersøgelse på den rette klinik\nSkal du have foretaget en røntgenundersøgelse, er det klart, at du skal finde frem til de rette folk. Er du nervøs for, om alting er, som det skal være, kan det nemlig være en ubehagelig oplevelse at blive mødt med uprofessionelt personale.\nVil du gerne finde en god røntgenklinik, hvor du kan få foretaget din røntgenundersøgelse, er det en god idé at lede online. Her kan du nemlig hurtigt danne dig et overblik over, hvilke klinikker der findes i dit lokalområde.\nFor at finde frem til den bedste klinik, kan det være en god idé at ringe rundt til forskellige steder. På den måde har du nemlig mulighed for at sammenligne klinikkerne og vurdere, hvor du helst vil have foretaget din røntgenundersøgelse.


Praktikkoordinator og studievejleder - job-i-staten.dk\nEr du god til at kommunikere og skabe netværk og har du lyst til at være med til at styrke samarbejdet mellem uddannelse og praksis? Har du lyst til at hjælpe studerende med at forstå og takle de udfordringer og muligheder, de står overfor i deres uddannelsesforløb? Så kan du være vores nye kollega.\nVi mangler en praktikkoordinator på administrationsbacheloruddannelsen og skatteuddannelsen samt studievejleder på administrationsbacheloruddannelsen på Campus Esbjerg.\nSom praktikkoordinator på administrationsbachelor- og skatteuddannelsen indgår du aftaler med praktiksteder og sikrer et relevant udbud af praktiksteder, så de studerende kan udvikle deres kompetencer i praksis.\nDu forbereder de studerende og praktikstederne til praktikken gennem information, vejledning og dialog. Du vedligeholder uddannelsens praktikhåndbog og samarbejder med studieadministrationen omkring praktikfordeling og praktikportal og med underviserne omkring praktikvejledning.\nDu arrangerer praktikindkald og evaluerer praktikforløbet.\nSom praktikkoordinator får du et unikt indblik i de studerende og den praksis, som de er i gang med at uddanne sig til. Du vil derfor også blive involveret i andre samarbejder og projekter vedrørende både studerende og praksis.\nSom studievejleder på administrationsbacheloruddannelsen er du med til at støtte op om de studerendes uddannelsesforløb og studiemiljø i samarbejde med uddannelsens undervisere. Du gennemfører vejledningssamtaler med kommende og nuværende studerende. Det kan f.eks. være vejledning i forhold til den studerendes karriere og muligheder for støtte i uddannelsen. Vejledningen kan både være individuel eller i grupper. Du støtter underviserne og de studerende i deres arbejde med at skabe et godt studiemiljø og har ansvaret for uddannelsens tutorkorps. Du deltager i åbent hus-arrangementer, brobygning og andre rekrutteringstiltag.\nJobbet er udfordrende og varieret, og får et betydeligt selvstændigt ansvar. Vi søger derfor først og fremmest en person, som kender sig selv, sin faglighed og sine grænser og som kan indgå i samarbejde med mange forskellige mennesker.\ner god til at formidle og kommunikere præcist\nhar interesse for andre mennesker, er god til at lytte og til at sætte dig i andres sted\nhar evner for at hjælpe andre med at se og forstå deres handlemuligheder, samt konsekvenserne af deres valg\nDu har en uddannelse som professionsbachelor i offentlig administration med fokus på vejledning eller en anden relevant uddannelse. Du skal være indstillet på at efteruddanne dig. Du skal have kørekort.\nStillingen forventes besat fra den 1. august eller snarest derefter. Stillingen refererer til studielederen for de to uddannelser.\nCampus Esbjerg. Du skal være indstillet på at køre rundt i hele optageområdet.\nSend os din ansøgning via linket, så vi har den senest den 4. juni 2019, klokken 23:59.\nDu finder også stillingen på www.ucsyd.dk/stillinger.\nVi gennemfører samtaler den 17. juni 2019 fra kl. 8.00\nAdministrationsbacheloruddannelsen udbydes på Campus Esbjerg og Campus Haderslev. Skatteuddannelsen udbydes på Campus Haderslev.\nHar du spørgsmål til stillingen, kan du kontakte konstitueret studieleder, Margrethe Cæsar Bjerg, mcbj@ucsyd.dk, tlf. 72662926.\nUC SYD uddanner lige nu ca. 6.300 studerende til professionsbachelorer. De uddanner sig for eksempel til lærere, pædagoger, sygeplejersker eller lyddesigner. Mange af dem vender tilbage for at videreuddanne sig hos os senere i livet. Samtidig forsker vi i professionernes felter og driver udviklingsprojekter i blandt andet børnehaver, skoler og på sygehuse. Sammenhængen mellem uddannelse, forskning og udvikling er et vigtigt pejlemærke for os. Vi er 700 ansatte på fire campusser i Syd- og Sønderjylland. Vi er glade for vores regionale forankring og har et tæt samarbejde med offentlige og private organisationer.\nUddannelsesleder til tømreruddannelsen


Ugen der gik #6 – #ItsAnAmbush\nEn ny uge er startet i Ambush regi og det er med friske øjne vi går ind i den.\nI forrige uge havde vi muligheden for at spille os i slutspillet i POWER ligaen med fire kampe tilbage, men det lykkedes desværre ikke. Det var nogen kampklare mandskaber vi mødte og vi måtte indkassere nederlag i alle fire kampe. Som sendte os ud af top 4, der gik videre til slutspillet. Vi ender derfor på en syvendeplads i POWER ligaens sæson 10. Næste sæson af POWER ligaen starter den 26 august og den satser vi stærkt på at deltage i igen.\nVi havde også fire ESEA kampe på programmet, men de to af dem blev flyttet til denne uge. Så det blev til en kamp mod The Final Tribe som vi tabte 9-16 og Trust Universe hvor vi hentede en sejr hjem 16-11. Så her indtager vi pt. en 28. plads.\nFarvel til ckay\nVi har desværre måtte sige farvel til ckay i sidste uge. Da kemien ikke har været så stærk det seneste stykke tid og det er en essentiel del af et hold, for at få alt til at fungere optimalt. Men vi siger selvfølgelig tak for tiden til Casper og al held og lykke fremover.\nStatus og kommende kampe\nDet efterlader derfor også holdet nede på tre aktive spillere, hvilket jo sætter sit præg på de officielle kampe som holdet spiller, når der ikke er en fast kerne at trække på. Men spillerne er stadig optimistiske og holder humøret højt. Lige nu er siNde trådt ind som spillende coach og vi får også hjælp af Xpree.\nVi har lidt kampe tilbage i ESEA, men ellers så sætter sommerpausen ind og her vil der ikke være ligeså mange kampe på programmet.\nRT @MazeCSGO: Out of ESEA Cash Cup after a tough loss that we threw ourselves. 1st: WO 2nd: #devercy 16-9 3rd: @dustyiceland 16-8 4th: @4…9 hours ago


Spisepinde - hvordan gør man - EnHimmelsk Mundfuld\nSpisepinde – hvordan gør man\nAlt det andet | 0 |\nSpiepinde – Hvordan gør man.\nNår man spiser med pinde er der nogle uskrevne regler i den japansk spisekultur.\n1) Man bør aldrig give spisepindene fra sig forbindelse med et måltid. Det anses for dårlig opførsel.\n3) Hvis du har brug for at lægge dine spisepinde fra dig, så lig dem på spisepinde holderen eller ved siden af din skål eller tallerken. Stik dem aldrig i en skål med ris, da det ifølge japanerne ligner forfædrenes ofringer og derfor er ildeset.\n4) Hvis borddækningen omfatter serveringsskeer eller serveringsspisepinde, så brug dem i stedet for dine egne pinde, når du tager mad.\n5) Sut ikke på spidsen af spisepindene. Altså lær dette hurtigst muligt. Hvordan gør man så. To ting, der er vigtige at huske for effektivt at anvende spisepinde. Den ene er, at de to nederste ender ikke må rage ind over hinanden. Den anden betingelse er, at de to spisepinde skal være i samme plan.\n1. Placer den første og laveste spisepind i et leje i bunden af tommel- og pegefinger og hvil den nederste ende på ringfingerens yderste led (På leddet er det rigtige. På ringfingerspidsen kan være lettere.) som vist på billedet ovenfor. Denne spisepind skal forblive uændret i den position.\n2. Hold den anden (øverste) spisepind mellem spidsen af pege- og langfingeren, og fastlås den øverste halvdel mod bunden af pegefinger. Brug spidsen af tommelfingeren til at holde den på plads. Spisepindene skal være paralelle.\n3. Til opsamling af mad, skal du flytte den øverste spisepind med pege- og langfingeren som vist på billedet. Den nederste spisepind skal holdes stille mens den øverste laver alt arbejdet. Med lidt øvelse vil du kunne bruge spisepinde med lethed.\nEr læst 6241 gange.\nNextKylling – med banan og rispilaf


HR-håndbogen – Genvejen til god HR For små og mellemstore virksomheder\nHR-håndbogen – Genvejen til god HR\nJobtilfredshed = Arbejdsglæde\nGuide til strategisk stressforebyggelse Mental sundhed & resilience på arbejdspladsen\nPersonlig effektivitet Fang dine tidsrøvere\nSådan bliver du franchiser\nDenne bog har hjulpet mig i min tømrerfirma med at se HR fra et andet synsvinkel. Den har givet mig nogen konkrete ting jeg kan arbejde med for at få bedre HR i vores firma. De varmeste anbefalinger herfra.\nRikke Marie ★★★★★\nTine Cranils lille grønspættebog har givet mig et basalt kendskab til dét at have med medarbejdere at gøre. Det er en lille håndbog, jeg med garanti vil have liggende inden for rækkevidde og hive frem med jævne mellemrum efterhånden som virksomheden og medarbejderne udvikler sig. Vil anbefale alle ejerledere at læse den!\nAnsæt rigtigt fra starten\nJobsamtalen – nøglen til viden\nNår medarbejderen trives\nLedelse – nogle er et naturtalent, og andre bliver det aldrig\nStress – begge parter har et ansvar\nMUS – fra stivnet ritual til strategisk værktøj\nPersonalehåndbogens regler og politikker er retningsgivende\nNår der skal siges farvel\nOrientering af de tilbageblevne kolleger\nHR som strategisk partner\nHvordan HR skaber værdi for virksomheden\nHR som funktion kan spare kroner og ører for virksomheden\nEt kik ind i krystalkuglen\nKampen om talenterne\nKrav om fornuftig work/life balance\nCSR – virksomheden må tage et samfundsansvar\nHvordan ansætter du den rigtige fra starten? Hvordan får du motiverede medarbejdere, der trives i deres job? Hvordan minimerer du stress i din virksomhed? Hvordan håndterer du opsigelse på en fair måde? Hvordan bliver du en god leder? Det er spørgsmål som disse, HR-bogen forsøger at give svar på.\nHR-håndbogen er udarbejdet som en guide og inspiration til ledere og ejere af små og mellemstore virksomheder (de såkaldte SMV´ere), som arbejder med rekruttering , fastholdelse og afvikling af medarbejdere.\nBogen er bygget op med råd og eksempler på, hvordan du som leder eller ejer kan anvende HR administrativt, strategisk og udviklingsorienterende i din virksomhed. HR-håndbogen hjælper dig med at udtænke nyttige løsninger på en fastlåst personalesituation.\nBogen er letlæselig og indbyder til refleksion og stillingtagen til egen eksisterende praksis.\nTine Cranil (1970) har en erhvervspsykologisk baggrund og arbejdede i en årrække, som Human Ressource konsulent i en international virksomhed.\nEfter at have høstet erfaring som HR konsulent i en dansk international virksomhed stiftede hun i 2009 HR-bureauet ApS, som fungerer som en full-service personaleafdeling, der assisterer virksomheder med deres personaleudfordringer indenfor trivsel, rekruttering, fastholdelse og afvikling.\nEt stort fokus hos Tine er medarbejdernes trivsel som udgangspunkt for motivation og effektivitet I virksomhederne. Som sparringspartner for SMV'ers virksomheds- og ejerledere og med viden om præcis dét DNA disse virksomheder indeholder inspirerer, udfordrer, deler, sparrer med og hjælper hun med de personalemæssige udfordringer, der opstår i hverdagen.\nHerudover er Tine en meget efterspurgt proceskonsulent og foredragsholder og på referencelisten blandt kendte virksomheder hvor der har været afholdt workshops og gå-hjem-møder ses bl.a. Novo Nordisk, FTF-A, Niels Brock, HK Hovedstaden, Politiet, Metropol Sygeplejeskolen o.m.a.\nMed denne e-bog ønsker jeg at dele gode og dårlige erfaringer - til glæde og gavn for SMV's ejer og ledere.\nFang mig på Google+ eller LinkedIn eller modtag mit nyhedsbrev på www.hr-bureauet.dk


Den Korte Avis | Ekspert: Man laver et skønmaleri af, hvordan det går med naturfagene i gymnasiet\nEkspert: Man laver et skønmaleri af, hvordan det går med naturfagene i gymnasiet\nEvalueringsinstituttet (EVA) har netop offentliggjort en af de naturvidenskabelige fag i gymnasiet efter 2005-reformen.\nNår man læser instituttets konklusionen så fristes man til at tro, at de læser statistik som fanden læser biblen.\nEVA’s konklusion er, at de naturvidenskabelige fag i gymnasiet er styrket efter gymnasiereformen.\nFremhæver: Fremgang for en bestemt fagkombination\nMan peger blandt andet på, at der nu er en større andel af studenterne, der har en fagkombinationen med matematik på A-niveau samt fysik og kemi på mindst B-niveau. Det er den fagkombination, der er adgangsgivende til stort set alle videregående uddannelser inden for naturvidenskab, sundhed og teknik.\nDet er ikke forkert. Men det giver slet ikke et dækkende billede af den virkelige situation for de naturvidenskabelige fag i gymnasiet og dermed også de videregående uddannelser.\nGlemmer at nævne: Fald i antal naturfag på højt niveau\nDet er påfaldende, at det bastant fremhæves, at stigningen i andelen af studenter med denne ABB kombinationen er steget med 8 procentpoint siden reformens start, men at man glemmer at nævne, at i samme periode er antallet af studenter med A-niveau i fagene matematik, fysik, biologi og kemi faldet med samlet mere end det dobbelte.\nFør reformen havde 8,6% Kemi på A-niveau, nu er det kun 4,7%; Biologi havde tidligere 13,9%, nu er det 9,3%; Fysik havde 10,6%, nu er det 7,5%; Matematik havde 45,4%, nu er det 38,7%.\nKalder noget en styrkelse, som ikke er det\nDet er heller ikke forkert, at der er sket en stigning i antallet af studenter med de lavere niveauer i matematik og kemi. Men det skal man nok være statistiker for at udlægge som en styrkelse af fagene.\nSamtidig er der i øvrigt sket et dramatisk fald i antallet af elever med B-niveau i fysik.\nEVA glæder sig også over, at antallet af studenter, der optages på de lange videregående uddannelser inden for sundhed, teknik og naturvidenskab, samlet er steget med 10 procentpoint.\nMen det er jo ikke ligegyldigt, hvad det er for uddannelser på hele dette store område, der er tale om.\nUnderdirektør Charlotte Rønhof, Dansk Industri, siger om EVA’s konklusion, at hun ikke mener, den har noget med virkeligheden at gøre. ”Jeg er rystet over konklusionen. Historien bliver solgt på, at det er en succes, men det er ikke en succes for ingeniøruddannelserne, og det er især ingeniører, vi mangler. Der mangler ikke folk til medicinstudiet; der står de jo i kø”. (Ingeniøren)\nVildledning om det faglige niveau\nEn ting er, at EVA’s konklusion vildleder for så vidt angår de kvantitative forhold. Det er slemt nok.\nMen endnu alvorligere er det, at man ved læsningen af konklusionen efterlades med det indtryk, at der med en styrkelse af naturvidenskaberne i gymnasiet også er tale om en styrkelse af det faglige niveau. Og det er der slet ikke tale om, tværtimod.\nEn undersøgelse, gennemført af Ingeniørforeningen IDA blandt undervisere på de tekniske og naturvidenskabelige uddannelser, viser, at de studerendes faglige forudsætninger er faldet voldsomt efter gymnasiereformen.\nHalvdelen af underviserne oplever, at flere studerende har svært ved at følge med, og at de er nødt til at undervise i stof, som studenterne før havde styr på.\nDet er der ikke noget underligt i, for med reformen skar man ned på timetallet i fagene. Timetallet i matematik på A-niveau er f.eks. reduceret med 15 %, og det skriftlige arbejde er skåret ned med 30%.\nDet faglige beståniveau blev også sænket. Hvor man tidligere skulle have 45% rigtigt for at bestå i Matematik, er det nu nok med 32%.\nDet forklares med stor åbenhjertighed af ministeriets fagkonsulent i matematik således: »Faget er vokset eksplosivt, og derfor har vi valgt at sige, at hvis man har fulgt med og kan de basale ting, så består man også. Hvis vi fastholdt niveauet fra gamle dage, ville dumpeprocenten måske blive 20-30%, og det ville ikke være acceptabelt i længden«. (Politiken)\nDe unge ved mindre men får højere karakterer\nMan har så oven i købet indført en ny karakterskala samtidig med gymnasiereformen med en lavere dumpegrænse og en indbygget garanti for karakterinflation.\nKonsekvensen er, at der nu gives tre gange så mange topkarakterer som før reformen.\nMed andre ord: det er lykkedes at sænke det faglige niveau samtidig med at eleverne får højere karakterer. Det var vel ikke den form for styrkelse, der var tilsigtet?\nAlt det står der ikke noget om i EVA’s analyse. Der tages intet forbehold for udviklingen af kvaliteten af fagene. Der står bare, at naturvidenskab er styrket efter reformen. Det passer fint med ministeriets ønsketænkning, men det var vel ikke lige det, der var formålet med EVA’s analyse.\nEmner: EVA faglighed Fordrejning Gymnasiet naturvidenskab


Rebellen Ole fik udstødte ind i rampelyset - Kristeligt Dagblad\nOle Sørensen, der er chef for socialpsykiatrien på Langeland, tager på campingtur med de psykisk syge, kører øens alkoholikere til grænsen efter billige øl og slår et telt op i haven, hvis en hjemløs mangler husly. - Foto: B-film/DR\nOle Sørensen har i mere end 30 år arbejdet med socialt udsatte, men er via en tv-serie blevet kendt som rebellen fra Langeland. Diagnoser og kassetænkning giver han ikke meget for\nCampingture med psykisk syge og udflugter med alkoholikere til den tyske grænse for at købe billig øl. Umiddelbart springer det ikke i øjnene som de typiske arbejdsopgaver for en kommunal leder inden for socialpsykiatrien, men det er eksempler på den utraditionelle tilgang, som 60-årige Ole Sørensen repræsenterer i bestræbelsen på at hjælpe Langelands marginaliserede beboere.\nHan er aktuel i DR-programmet ”Rebellen fra Langeland”, som gennem tre år følger ham i hans arbejde med alkoholikere, narkomaner, kriminelle og psykisk syge i Danmarks fattigste kommune.\n”Jeg arbejder med de mennesker, alle andre ikke gider have med at gøre,” siger han i programmet og fortsætter:\n”Jeg vil gerne bevise, at dem, vi har kasseret, har en berettigelse i samfundet.”\nArbejdsdagen foregår i marken. Kommer en tilflytter til byen, opsøger Ole Sørensen selv vedkommende. Mangler en psykisk syg sin medicin, kører han ud og afleverer den. Blandt andet rykker han ud til førtidspensionist Luna Pedersen, så de 107 indlæggelser på psykiatriske sygehuse ikke bliver til 108. For det er i mødet med menneskerne, at tilværelsen for samfundets udstødte kan blive hvis ikke god så i det mindste tålelig.\nOle Sørensen er født i 1955. Tror han. Det står der i hvert fald på fødselsattesten, men han kommer selv i tvivl, for hjernen siger noget helt andet. Han voksede op i den lille jyske landsby Asferg mellem Randers og Hobro. Som 15-årig stak han til søs og har rejst både inden og uden for Europa og arbejdet på et skib, der sejlede kartofler til Grækenland.\n”Det har givet mig en læring om mennesker, og hvor forskellige vi er. Og alligevel ligner vi hinanden. Jeg har lagt mærke til, at når jeg går på fortovet og kigger på alle andre, så går de på det samme fortov som mig. Så kan der ikke være den store forskel,” siger han.\nSidenhen har han uddannet sig som sygehjælper i Ebeltoft og efterforfølgende som plejer. I 1996 kom han til Langeland, hvor han gør en dyd ud af at møde de socialt udsatte i øjenhøjde. Han synes ikke, at der er noget videre hokuspokus i hans tilgang til socialpsykiatrien. ASF, kalder han det. Almindelig Sund Fornuft. Derudover har han de seneste 12 år siddet som henholdsvis formand og næstformand i Tved Sogns Menighedsråd.\nHan ligner lidt en original med vildmandsskægget og det lange hår. Det ved han godt. For nogle år tilbage blev han kaldt ”Reserve-Jesus”. Men faktisk tror han, at det pudsige ydre gavner ham i arbejdet. For han ligner ikke alle andre. Og det gør dem, han arbejder med heller ikke.\n”De ligner mig på en måde rent sjæleligt,” bemærker han.\nNu, hvor ikke kun Langelands beboere, men også resten af danskerne har kunnet se ham på skærmen, håber han, at den brede befolkning får øjnene op for de marginaliserede i samfundet. Særligt nu synes han, det fokus er vigtigt, fordi de socialt udsatte i forsvinder i de højrøstede debatter om flygtningestrømme, grænsekontrol og frikadeller.\n”Jeg ved godt, vi skal hjælpe Gud og hvermand i verden. Det har jeg intet problem med. Men jeg synes, vi har glemt vores egne i øjeblikket. Min far sagde altid: 'Vi skal feje foran vores egen dør, før vi fejer for andres',” påpeger han.\nOle Sørensen er fraskilt og har to voksne sønner.